Jordi Savall actua al Castell d'Alaquàs
30/05/2005 17:35:00

# Jordi Savall actua al Castell d'Alaquàs

*   30/05/2005 17:35:00
*   [Imprimir](#)
*   Compartir
*    https://www.alaquas.org/documento.asp?id\_do=9610

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9610%2F0&title=Ajuntament%20d%27Alaqu%C3%A0s.%20Premsa.Jordi%20Savall%20actua%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9610/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9610/9610_Form_4.jpg)](https://www.alaquas.org/ficheros/documentos/2005/2/9610/9610_Form_10.jpg "<a href='https://www.alaquas.org/ficheros/documentos/2005/2/9610/9610_Form_10.jpg' target=_blank><i class='fa fa-external-link' aria-hidden='true'></i>.Jordi Savall actua al Castell d'Alaquàs</a>")

El compositor barceloní és un dels principals difusors de la música antiga al nostre país

El passat dissabte 28 de maig els alaquasers i alaquaseres van poder gaudir del so de la viola de gamba per part de qui és un dels seus millors intèrprets en l'actualitat: el barceloní Jordi Savall. El concert del compositor i intèrpret català va tindre lloc a les 23 hores al Castell d'Alaquàs.

Jordi Savall representa un cas excepcional en el panorama de la música actual. Fa més de trenta anys que dóna a conèixer al món meravelles musicals abandonades a l'ombra de la indiferència; trenta anys que les investiga, les llegeix i les interpreta, amb la viola de gamba o com a director.

El seu repertori va des de l'Edat Mitjana fins el Barroc, passant pel Renaixement, encara que  també es sent atret per la bona música en general, ja siga contemporània, clàssica o antiga. El 1974 va fundar, junt a la seua dona, la cantant Montserrat Figueras, el grup Hespèrion XX, dedicat a l'estudi i interpretació del repertori antic hispànic. El treball del grup fou durant molt de temps admirat i respectat per un cercle molt limitat de melòmans. Però en 1991 la seua participació en les escenes musicals de la pel·lícula francesa "Todas las mañanas del mundo", dedicada a dos grans compositors de viola de gamba, Marin Marais i Sainte Colombe, i interpretada por Gérard Depardieu, va aconseguir que Jordi Savall y a seua viola de gamba es donaren a conèixer internacionalment. Inclòs va obtenir el premi Cèsar del cine francès per la seua interpretació. Des d'aleshores ha seguit rebent guardons com el que va rebre el passat novembre, el Preis der Deutschen Schallplattenkritik per la seua obra completa.

Amb aquesta merescuda fama, que el converteix en un dels pioners de la interpretació, conservació i recuperació de la música antiga, Jordi Savall continua hui amb la mateixa il·lusió de sempre oferint concerts amb Hespèrion XXI, la Capella Reial de Catalunya i Le Concert des Nations, que aglutina destacats cantants i músics el quals segueixen investigant i interpretant junt a ell el repertori preclàssic hispà.